rejauldu/bengali-wikipedia huggingface dataset:
মাইকেল জেমস ডি ভেনুতো (; জন্ম: ১২ ডিসেম্বর, ১৯৭৩) ইতালীয় বংশোদ্ভূত ও তাসমানিয়ার হোবার্টে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। ঘরোয়া প্রথম-শ্রেণীর ক্রিকেটে তাসমানিয়ান টাইগার্সের প্রতিনিধিত্ব করেন মাইকেল ডি ভেনুতো।   খেলোয়াড়ী জীবন  ১৯৯০-এর দশকে দুর্দণ্ড প্রতাপে তাসমানিয়ার পক্ষে খেলেছেন। ফলশ্রুতিতে অস্ট্রেলিয়া জাতীয় ক্রিকেট দলের পক্ষে একদিনের আন্তর্জাতিকে প্রতিনিধিত্ব করার জন্য আমন্ত্রণ লাভ করেন। কিন্তু নয়টি খেলায় অংশ নেয়ার পর দল থেকে বাদ পড়েন তিনি। তাসমানিয়ার দলীয় সঙ্গী জেমি কক্স, ডেন হিলস ও শন ইয়ংয়ের ন্যায় সমসাময়িক খেলোয়াড়দের সাথে তিনিও আন্তর্জাতিক ক্রিকেটে সফলতা লাভ করতে পারেননি। ঐ সময় অস্ট্রেলিয়া জাতীয় দল বৈশ্বিক ক্রিকেটে একচ্ছত্র প্রাধান্য বিস্তার করেছিল। ফলে দলের সদস্য হওয়া বেশ কঠিনতর ছিল।  অস্ট্রেলিয়ার পক্ষে আন্তর্জাতিক ক্রিকেট থেকে অবসর নিলেও কাউন্টি ক্রিকেটে খেলা চালিয়ে যান। অতঃপর জুলাই, ২০১২ সালে ডারহাম কাউন্টি ক্রিকেট ক্লাব থেকে অবসর নেন। এরপূর্বে কাউন্টিতে ডার্বিশায়ার ও সাসেক্সের পক্ষে খেলেন তিনি।   কোচিং  ডারহাম থেকে অবসর নেয়ার পর অস্ট্রেলিয়ার তৎকালীন প্রধান কোচ মিকি আর্থারের পরিচালনায় পূর্ণাঙ্গকালীন ব্যাটিং কোচের দায়িত্ব পান তিনি। জানুয়ারি, ২০১৬ সালে দায়িত্বপ্রাপ্ত কোচ ড্যারেন লেহম্যান অসুস্থ হলে তিনি দলকে নিয়ে ভারত সফরে যান ও টি২০ আন্তর্জাতিকে দলকে পরিচালনার দায়িত্ব পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ দলের সদস্যদের তালিকা প্রকাশ করা হয়। এতে তাকে দল পরিচালনার দায়িত্ব দেয়া হয়। ২০১৬ সালের শুরুর দিকে গ্রাহাম ফোর্ড সারে ক্লাবের প্রধান কোচের পদ থেকে ইস্তফা দিলে তাকে এ পদে মনোনয়ন দেয়া হয়।Michael di Venuto: Surrey appoint Australian as head coach Retrieved 29 February 2016   ব্যক্তিগত জীবন  ইতালীয় পাসপোর্ট ধারণ করায় কাউন্টি ক্রিকেটে খেলতে অসুবিধে হয়নি তার। এরফলে ২০১২ সালের আইসিসি বিশ্ব টুয়েন্টি২০ বাছাইপর্বে ইতালি দলের সদস্যরূপে অভিষেক ঘটে তার। তার বড় ভাই পিটারও ইতালির পক্ষে ইউরোপীয় ক্রিকেট চ্যাম্পিয়নশীপে খেলেছেন।   তথ্যসূত্র    আরও দেখুন   মাইকেল বেভান  অস্ট্রেলিয়া জাতীয় ক্রিকেট দল  ২০১৬ আইসিসি বিশ্ব টুয়েন্টি২০   বহিঃসংযোগ      বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলীয় ক্রিকেট কোচ বিষয়শ্রেণী:অস্ট্রেলিয়া জাতীয় ক্রিকেট দলের কোচ বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার বিষয়শ্রেণী:ইতালীয় ক্রিকেটার বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি বিষয়শ্রেণী:ডার্বিশায়ারের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:হোবার্ট থেকে আগত ক্রিকেটার‎ বিষয়শ্রেণী:সাসেক্সের ক্রিকেটার
সংস্কৃতি বিশ্ববিদ্যালয় ভারতের উত্তর প্রদেশের মথুরায় অবস্থিত একটি বেসরকারী বিশ্ববিদ্যালয়।   স্বীকৃতি  ভারতের অন্যান্য বেসরকারী বিশ্ববিদ্যালয়গুলির মতো, এই বিশ্ববিদ্যালয়টি বিশ্ববিদ্যালয় মঞ্জুরি কমিশন (ইউজিসি)  এবং স্থানীয় সরকার কর্তৃক স্বীকৃত।    বিদ্যায়তন  বিশ্ববিদ্যালয়টি ৪০ একর জমিতে বিস্তৃত, এমএসএমই-র সহযোগিতায় এতে আছে একটি লাইব্রেরি, কম্পিউটার ল্যাব, অনুষদ কক্ষ, সেমিনার হল এবং সেন্টার অব এক্সিলেন্স (রোবোটিকস অ্যান্ড অটোমেশন)।   স্কুল এবং ইনস্টিটিউট  বিশ্ববিদ্যালয়ে নিম্নলিখিত স্কুল এবং ইনস্টিটিউট অন্তর্ভুক্ত রয়েছে: Click on "Schools".   ইঞ্জিনিয়ারিং ও তথ্য প্রযুক্তি স্কুল   কৃষি স্কুল   ট্যুরিজম অ্যান্ড আতিথেয়তা স্কুল   ম্যানেজমেন্ট অ্যান্ড কমার্স স্কুল   শিক্ষা স্কুল   ফ্যাশন ডিজাইনিং স্কুল   পুনর্বাসন স্কুল   মানবিক ও সামাজিক বিজ্ঞান স্কুল   সংস্কৃতি আয়ুর্বেদিক মেডিকেল কলেজ ও হাসপাতাল   সংস্কৃতি ইউনানী মেডিকেল কলেজ ও হাসপাতাল   ফার্মেসী স্কুল ও গবেষণা কেন্দ্র   ফার্মাসিউটিক্যাল সায়েন্স ইনস্টিটিউট   মেডিকেল ও অ্যালাইড সায়েন্স স্কুল   বেসিক ও ফলিত বিজ্ঞান স্কুল   যোগ স্কুল এবং প্রাকৃতিক চিকিৎসা   আইন ও আইনি স্টাডিজ স্কুল   বিশ্ববিদ্যালয় পলিটেকনিক   তথ্যসূত্র    বহিঃসংযোগ   সরকারী ওয়েবসাইট  বিষয়শ্রেণী:২০১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:উত্তরপ্রদেশের বেসরকারি বিশ্ববিদ্যালয়
ডান|থাম্ব|288x288পিক্সেল|সিংহ ও বাঘের সাথে দরবেশ, মুঘল চিত্রকলা, গ.(১৬৫০) ডান|থাম্ব|278x278পিক্সেল|অটোমান দরবেশ, আমেডিও প্রিজিওসি দ্বারা চিত্রিত। আনুমানিক ১৮৬০ এর দশকের। দরবেশ () হল এমন একজন ইসলাম ধর্মীয় ব্যক্তি যিনি বস্তুগত দারিদ্র্যকে বেছে নিয়েছেন বা গ্রহণ করেছেন। দরবেশ বা দারভেশ শব্দটি ফার্সি এবং তুর্কি ভাষায় পাওয়া যায়। এটি আরবি শব্দ ফকির -এর সাথে সঙ্গতিপূর্ণ। অহংকার ও নফসের বিভ্রম পরিত্যাগ করে আল্লাহর কাছে পৌঁছানোর জন্যে তাদের মূল ফোকাস হয় ভালবাসা এবং সেবার সার্বজনীন মূল্যবোধের উপর।  বেশিরভাগ দরবেশ আল্লাহর নৈকট্য অর্জনের জন্যে বিভিন্ন শারীরিক পরিশ্রম বা ধর্মীয় অনুশীলনের মাধ্যমে যিকির অনুশীলন করার জন্য পরিচিত। তাদের সবচেয়ে জনপ্রিয় অনুশীলন হল সামা, যা ১৩ শতকের বিশিষ্ট দরবেশ রুমির সাথে সম্পর্কিত। লোককাহিনীগুলোতে দরবেশদের প্রায়শই অলৌকিক কাজ করার ক্ষমতা এবং অলৌকিক ক্ষমতার জন্য কৃতিত্ব দেওয়া হয়।Frederick William Hasluck Christianity and Islam Under the Sultans, Band 1 Clarendon Press 1929 p. 281 ঐতিহাসিকভাবে দরবেশ শব্দটি বিভিন্ন ইসলামী রাজনৈতিক আন্দোলন বা সামরিক সত্তার উপাধি হিসেবেও ব্যবহৃত হয়েছে।   তথ্যসূত্র   বিষয়শ্রেণী:সুফিবাদ বিষয়শ্রেণী:ইসলামের শাখা বিষয়শ্রেণী:সুফি দর্শন বিষয়শ্রেণী:ইসলামি সম্মানসূচক উপাধি বিষয়শ্রেণী:রহস্যবাদ বিষয়শ্রেণী:পবিত্র নৃত্য
আশাশুনি বাংলাদেশের সাতক্ষীরা জেলার অন্তর্গত একটি উপজেলা।   অবস্থান ও আয়তন  আশাশুনি উপজেলার উত্তরে তালা উপজেলা, সাতক্ষীরা সদর উপজেলা, দক্ষিণে শ্যামনগর উপজেলা, পূর্বে খুলনা জেলার পাইকগাছা উপজেলা ও কয়রা উপজেলা, পশ্চিমে সাতক্ষীরা জেলার কালীগঞ্জ উপজেলা ও দেবহাটা উপজেলা।   প্রশাসনিক এলাকা   শোভনালী ইউনিয়ন  বুধহাটা ইউনিয়ন  কুল্যা ইউনিয়ন  দরগাহপুর ইউনিয়ন  বড়দল ইউনিয়ন  আশাশুনি ইউনিয়ন  শ্রীউলা ইউনিয়ন  খাজরা ইউনিয়ন  আনুলিয়া ইউনিয়ন  প্রতাপনগর ইউনিয়ন  কাদাকাটি ইউনিয়ন   আশাশুনি উপজেলার নামকরণ   আশাশুনি  বাংলাদেশের  খুলনা বিভাগের সাতক্ষীরা  জেলার একটি উপজেলা। এ উপজেলার নামকরণ নিয়ে চমৎকার একটি লোকগাথা প্রচলিত রয়েছে। ব্রিটিশ শাসনামলে বর্তমান আশাশুনি এলাকা ছিল প্রেসিডেন্ট বিভাগের ২৪ পরগনা জেলার ভালুকা পরগনার অন্তর্গত। সে সময় এই অঞ্চলটি ছিল মূলত পৃথিবীর সবচেয়ে বড় ম্যানগ্রোভ বন সুন্দরবনের অংশ। গভীর জঙ্গলে বেস্টিত এ অঞ্চলে বন্যপ্রাণী ও হিংস্র জন্তু-জানোয়ার ছাড়া মানুষের বসতি ছিল না। পরবর্তীতে এসব জঙ্গল কেটে মানুষের বসতী গড়ে উঠে। সৃষ্টি হয় আশাশুনি উপজেলার।  এ অঞ্চলের নামকরণ ও জনবসতি গড়ে ওঠার প্রাথমিক ইতিহাসে উল্লেখযোগ্য ভূমিকা রেখেছেন একজন কামেল ফকির, যার নাম ছিল আব্দুস সোবহান। কথিত আছে, তিনি তাঁর কিছু শিষ্য নিয়ে আশাশুনি মৌজার (তৎকালীন সুন্দববন) এই জঙ্গলে প্রবেশ করেন। শিষ্যদের নিয়ে ঘুরতে ঘুরতে দুটি বড় গাছ দেখতে পান। পরে গাছদুটির মধ্যে একটির নিচে তিনি তাঁর হাতের লাঠি, যেটিকে ‘‘আশা’’ বলা হতো, সেটি মাটিতে পুঁতে আস্তানা স্থাপন করেন।  এ এলাকায় তখন কাঠুরিয়া, মৌয়ালী, এবং বাওয়ালীরা বনের কাঠ, গোলপাতা, মধু ইত্যাদি সংগ্রহ করতে আসত। তারা বন্যপ্রাণীর আক্রমণ থেকে রক্ষা পেতে ফকির আব্দুস সোবহানের কাছস থেকে দোয়া নিতেন। দোয়া নিতে আসা মানুষরা তাঁকে ‘‘আশাগাড়া ফকির’’ নামে ডাকত। পাবর্তীতে ফকিরের আস্তানার কথা স্থানীয় মানুষের মধ্যে ছড়িয়ে পড়তে থাকে। ধীরে ধীরে আশাশুনি নামকরণে রূপান্তরিত হয়। কথিত আছে- প্রথমে ‘‘আশা’’ থেকে ‘‘শুনি’’ এবং পরে ‘‘আশাশুনি’’ নামটি প্রচলিত হয়।  এভাবে উল্লিখিত ফকিরের আস্তানার চারপাশে ধীরে ধীরে জনবসতি গড়ে উঠে। বন কাটার মাধ্যমে কৃষিজমি তৈরি হয়। বিভিন্ন ফসলের আবাদ শুরু হয়। স্থায়ীভাবে বসবাস শুরু করে মানুষ। পরবর্তীতে ব্রিটিশ শাসনামলে এ অঞ্চলে পরিচালিত জরিপে এটিকে ‘‘আশাশুনি’’ নামে পরিচিত করা হয়। তৎকালীন অফিস ও প্রশাসনিক কাগজপত্রেও এই নামটি রেকর্ডভুক্ত করা হয়। তখন থেকে অদ্যাবধি অফিস আদালতের কাগজপত্রে ‘‘আশাশুনি” নামের রেকর্ড দেখতে পাওয়া যায়। আশাশুনির ইতিহাস শুধু নামকরণেই সীমাবদ্ধ নয়, এটি একটি প্রাকৃতিক ও সামাজিক ঐতিহ্যবাহী এলাকা।   উপজেলা স্বাস্থ্য কমপ্লেক্স  আশাশুনি উপজেলা স্বাস্থ্য কমপ্লেক্স  ৫০ শয্যাবিশিষ্ট সরকারি হাসপাতাল। এটি সাতক্ষীরা জেলার একটি গুরুত্বপূর্ণ স্বাস্থ্যসেবা কেন্দ্র, যা আশপাশের ইউনিয়ন এবং গ্রামাঞ্চলের জনগণকে সাশ্রয়ী ও মানসম্মত স্বাস্থ্যসেবা প্রদান করে। প্রতিদিন গড়ে শতাধিক রোগী এখানে চিকিৎসা নিতে আসেন। সকাল ৮টা থেকে দুপুর ২টা পর্যন্ত বহির্বিভাগ খোলা থাকে। এ ছাড়া ২৪/৭ জরুরি বিভাগ খোলা থাকে।যেকোনো ধরনের দুর্ঘটনা বা জরুরি অবস্থামোকাবিলায় প্রশিক্ষিত চিকিৎসক ও নার্সদের দল কাজ করে।   তথ্যসূত্র    বহিঃসংযোগ       বিষয়শ্রেণী:সাতক্ষীরা জেলার উপজেলা বিষয়শ্রেণী:সাতক্ষীরা জেলা বিষয়শ্রেণী:খুলনা বিভাগ
খাওয়ার স্যালাইন বা ওরস্যালাইন হচ্ছে ডায়রিয়া বা যে কোন পানিস্বল্পতা রোগে একটি গুরুত্বপূর্ণ জীবন রক্ষাকারী উপাদান। ওরস্যালাইন বা খাবার স্যালাইন হচ্ছে শরীরের পানিস্বল্পতা ও লবণঘাটতি পূরণ করার জন্য মুখে গ্রহনযোগ্য লবণ ও গ্লুকোজ মিশ্রিত পানি। ডায়রিয়া বা কলেরায় ঘন ঘন পাতলা পায়খানা এবং অতি গরমে ঘামের কারণে অতি অল্প সময়ে শরীর থেকে প্রচুর পানি ও লবণ বের হয়ে যায়। ফলে সোডিয়াম এবং পটাশিয়ামের ঘাটতি মানবদেহেরর জন্য অত্যন্ত ঝুঁকিপূর্ণ হয়। পানিস্বল্পতা পূরণ বা ডিহাইড্রেশন এসব ক্ষেত্রে সবথেকে গুরুত্বপূর্ণ এবং প্রয়োজনীয় চিকিৎসা পদ্ধতি। এসমস্থ রোগে যে স্যালাইন মুখে খেতে হয় সেটিই ওরস্যালাইন বা খাবার স্যালাইন। ১৯৮০ সালে বিশ্ব স্বাস্থ্য সংস্থা ওরস্যালাইনকে স্বীকৃতি দেয়।   ইতিহাস ও আবিষ্কারক  ওরস্যালাইনের আবিস্কারকের নাম ডা. রফিকুল ইসলাম। ১৯৩৬ সালে কুমিল্লার চৌদ্দগ্রামে রফিকুল ইসলাম জন্মগ্রহণ করেন। শিক্ষাজীবনে তিনি ঢাকা মেডিক্যাল কলেজ থেকে এমবিবিএস পাশ করেন। পরে  তৎকালীন আইসিডিডিআর-এ ১৯৬০ সালে যোগ দেন। তিনি  আইসিডিডিআরবিতে থাকাকালীন সময়ে বেশ কিছু  ওষুধ আবিষ্কার করেন। এর মধ্যে ওরস্যালাইন অন্যতম। ১৯৭১ সালে মুক্তিযুদ্ধের সময় ভারতের পশ্চিমবঙ্গে প্রচুর বাংলাদেশি শরণার্থী কলেরা ও ডায়রিয়া রোগে আক্রান্ত হয়। সে সময়ে ওই রোগীদের বাঁচাতে ওরস্যালাইনের প্রয়োগ করেন ডা. রফিকুল ইসলাম। এবং এতে যথেষ্ট ভালো ফলাফল পাওয়া যায়। স্বাধীনতার পর বাংলাদেশ সরকার তার আবিষ্কার ওরস্যালাইনকে স্বীকৃতি দেয়। এরপর ১৯৮০ সালে বিশ্ব স্বাস্থ্য সংস্থা ডা. রফিকুল ইসলামের ওরস্যালাইনকে স্বীকৃতি দেয়। পরবর্তীতে দেশি এনজিও  ব্র্যাক এই ওরস্যালাইনকে বাংলাদেশের প্রত্যন্ত অঞ্চলে ছড়িয়ে দেয়।   ওরস্যালাইন বানানোর পদ্ধতি    শুরুতে অবশ্যই দুই হাত, স্যালাইন বানানোর পাত্র এবং চামচ ভালোমতো পরিষ্কার করে নিতে হবে।  প্রথমে পাত্রে ২ পোয়া বা আধা লিটার বিশুদ্ধ পানি নিতে হবে।  তাতে প্যাকেটের পুরো মিশ্রণটিই ঢেলে দিতে হবে।  এরপর পরিষ্কার চামচের সাহায্যে মিশ্রণ ও পানি ভালোভাবে মিশিয়ে নিতে হবে।  প্রয়োজন অনুযায়ী ডায়রিয়া ভালো হওয়ার আগপর্যন্ত খাওয়াতে থাকতে হবে।   সতর্কতা    কোনোভাবেই পানির পরিমাণ কম বেশি করা যাবে না, এক্ষেত্রে কাঙ্ক্ষিত ফলাফল তো পাওয়া যাবেই না, বরং শিশুদের ক্ষেত্রে ক্ষতিও হতে পারে।   কোনোভাবেই স্যালাইনে পানি ছাড়া অন্য কিছু যেমন দুধ, স্যুপ বা ফলের জ্যুস বা সফট ড্রিংকসেও মেশানো যাবে না। এমনকি চিনিও মেশানো যাবে না।  শিশুদের ক্ষেত্রে স্যালাইন কাপে করে খাওয়ানোই ভালো, কারণ ফিডিং বোতল পুরোপুরি পরিষ্কার করা ঝামেলা হয়ে যায় অনেকসময়।  গরম পানিতে স্যালাইন বানানো যাবে না। স্যালাইনের পানিও গরম করা যাবে না।  বানানোর পর ১২ ঘণ্টা পর্যন্ত স্যালাইন ভালো থাকে। অর্থাৎ বানানোর ১২ ঘণ্টা পর আর স্যালাইন খাওয়া যাবে না, সেটি ফেলে দিতে হবে।   ঝুঁকি  খাওয়ার স্যালাইন সবসময় সঠিক নিয়মে বানাতে হবে। মুখের স্বাদ বাড়ানোর জন্য কোন উপকরণ বাড়তি প্রয়োগ করলে যে কোন সময় এটি মৃত্যুঝুঁকির কারন হতে পারে।   তথ্যসূত্র   বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:বাংলাদেশী উদ্ভাবন
থাম্ব|১৯৬১-২০০৩ জনসংখ্যা বৃদ্ধির গ্রাফ মায়ানমারের দুই-তৃতীয়াংশ লোক বর্মী জাতির লোক। এরা তিব্বতি ও চীনাদের সমগোত্রীয়। এছাড়াও দেশটিতে অনেকগুলি সংখ্যালঘু জাতি আছে, যাদের নিজস্ব ভাষা ও সংস্কৃতি আছে। এদের মধ্যে সবচেয়ে গুরুত্বপূর্ণ হল কারেন ও শান জাতি। দুইটি জাতিই জনসংখ্যার ১০%-এরও কম। এছাড়াও আরাকানি, মন, চিন, কাচিন, ইত্যাদি ছোট ছোট সম্প্রদায় আছে। কারেন জাতির লোকেরা মূলত থাইল্যান্ডের সাথে সীমান্তবর্তী অঞ্চলে ও ব-দ্বীপ অঞ্চলে গ্রামে বাস করে। শান জাতির লোকেরা বিস্তীর্ণ শান মালভূমিতে বাস করে। মন জাতির লোকেরা তেনাসসেরিম উপকূলে এবং আরাকানি জাতির লোকেরা বাংলাদেশের কাছে আরাকান উপকূলে বাস করে। চিন জাতির লোকেরা ভারতের সাথে সীমান্তবর্তী অঞ্চলে শানদের সাথে একত্রে বাস করে। কাচিন জাতির লোকেরা উত্তরে চীন সীমান্তের কাছে বাস করে। ব্রিটিশ আমলে (১৮২৬-১৯৪৮) মায়ানমারের শহর অঞ্চলে বেশ বড় সংখ্যক চীনা ও ভারতীয় লোক বাস করত। তবে অনেক চীনাই বর্মীদের সাথে আন্তঃবিবাহ করে মিশে গেছে। আর বেশির ভাগ ভারতীয়ই মায়ানমার ছেড়ে চলে গেছে। তবে অনেক  টভারতীয় মুসলিম আরাকান উপকূলে তাদের ঐতিহ্যবাহী মাতৃভূমিতে এখনও বাস করে।  মায়ানমারের বেশির ভাগ সংখ্যালঘু জাতিই সীমান্তবর্তী এলাকায় বাস করে এবং ব্রিটিশ আমলে এদেরকে আলাদাভাবে শাসন করা হত। বার্মার স্বাধীনতার পর এরা অসহিষ্ণু হয়ে ওঠে। ১৯৪৮ সাল থেকে কারেন জাতির লোকেরা সশস্ত্র বিদ্রোহ শুরু করে এবং ১৯৫০-এর দশকে কাচিন জাতির লোকেরাও এদের সাথে যোগ দেয়। শানদের বিভিন্ন রাজনৈতিক সংগঠনও মাঝে মাঝে বিদ্রোহী হয়ে উঠেছে।  বিষয়শ্রেণী:দেশ অনুযায়ী জনপরিসংখ্যান বিষয়শ্রেণী:মিয়ানমার বিষয়শ্রেণী:এশিয়ার জনপরিসংখ্যান
আলবের্ত রুসনাক (, ; জন্ম: ৭ জুলাই ১৯৯৪) হলেন একজন স্লোভাক পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং স্লোভাকিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১২ সালে, রুসনাক স্লোভাকিয়া অনূর্ধ্ব-১৮ দলের হয়ে স্লোভাকিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত স্লোভাকিয়ার বয়সভিত্তিক দলের হয়ে খেলার পর, তিনি ২০১৬ সালে স্লোভাকিয়ার হয়ে আন্তর্জাতিক পর্যায়ে অভিষেক করেছেন; স্লোভাকিয়ার জার্সি গায়ে তিনি এপর্যন্ত ৩৮ ম্যাচে ৭টি গোল করেছেন।  প্রারম্ভিক জীবন আলবের্ত রুসনাক ১৯৯৪ সালের ৭ই জুলাই তারিখে স্লোভাকিয়ার ভিশকভে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রুসনাক স্লোভাকিয়া অনূর্ধ্ব-১৮, স্লোভাকিয়া অনূর্ধ্ব-২০, স্লোভাকিয়া অনূর্ধ্ব-২১ এবং স্লোভাকিয়া অনূর্ধ্ব-২৩ দলের হয়ে খেলার মাধ্যমে স্লোভাকিয়ার প্রতিনিধিত্ব করেছেন। ২০১২ সালের ২৩শে মে তারিখে তিনি ইংল্যান্ড অনূর্ধ্ব-১৮ দলের বিরুদ্ধে ম্যাচে স্লোভাকিয়া অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/1165044  পরিসংখ্যান আন্তর্জাতিক   দল  সাল  ম্যাচ  গোল স্লোভাকিয়া  ২০১৬  ১  ০ ২০১৭  ৭  ০ ২০১৮  ৯  ৪ ২০১৯  ৭  ১ ২০২০  ৬  ০ ২০২১  ৪  ২ ২০২২  ৪  ০ সর্বমোট  ৩৮  ৭  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:স্লোভাক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:স্লোভাকিয়ার আন্তর্জাতিক যুব ফুটবলার বিষয়শ্রেণী:স্লোভাকিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:স্লোভাকিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:স্লোভাকিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:স্লোভাকিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:স্লোভাকিয়ার আন্তর্জাতিক ফুটবলার বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:অল্ডাম অ্যাথলেটিক ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
নরেশ মিত্র (১৮ মে ১৮৮৮ - ১৯৬৮) ছিলেন একজন বাঙালি অভিনেতা, পরিচালক এবং চিত্রনাট্যকার।   কর্মজীবন  নরেশ মিত্র ১৮৮৮ খ্রিস্টাব্দের ১৮ মে ব্রিটিশ ভারতের ত্রিপুরার আগরতলায় জন্মগ্রহণ করেন। কলকাতা বিশ্ববিদ্যালয় থেকে আইন বিষয়ে পড়াশোনা করার পর ১৯২২ খ্রিস্টাব্দে মিনার্ভা থিয়েটারে তিনি তার অভিনয় জীবন শুরু করেন। ১৯৩৩ সালে মিত্র কলকাতার স্টার থিয়েটারে যোগ দেন এবং খলনায়কের ভূমিকায় বেশিরভাগ নাটকে অভিনয় করেন। তিনি তাজমহল কোম্পানি, ইস্ট ইন্ডিয়া ফিল্ম ও কালী ফিল্মের বেশ কয়েকটি ছবিতে কাজ এবং অভিনয় করেছেন। তিনি ১৯২৮ সালে ইস্টার্ন ফিল্ম সিন্ডিকেট প্রযোজিত নির্বাক বাংলা চলচ্চিত্র দেবদাস পরিচালনা করেছিলেন। শরৎচন্দ্র চট্টোপাধ্যায়ের দেবদাস উপন্যাস অবলম্বনে এটিই প্রথম চলচ্চিত্র অভিযোজন। তিনি উত্তম কুমার অভিনীত কয়েকটি চলচ্চিত্র যেমন বউ ঠাকুরাণীর হাট, অন্নপূর্ণার মন্দির পরিচালনা করেছিলেন। তিনি বাংলা লোক যাত্রার সঙ্গেও যুক্ত ছিলেন।   চলচ্চিত্র পরিচালনা    আঁধারে আলো  দেবদাস (১৯২৮)   গোরা  কঙ্কাল  বউ ঠাকুরাণীর হাট  অন্নপূর্ণার মন্দির  কালিন্দী   তথ্যসূত্র    বহিঃসংযোগ      বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ভারতীয় মঞ্চ অভিনেতা বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ত্রিপুরী ব্যক্তি বিষয়শ্রেণী:বাঙালি ব্যক্তি বিষয়শ্রেণী:কলকাতার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:১৯৬৮-এ মৃত্যু বিষয়শ্রেণী:১৮৮৮-এ জন্ম
{{তথ্যছক ব্যক্তি | name = দীনেশ ফড়নিস | image = DineshPhadnis.jpg | imagesize = 150px | caption = ২০১০-এ ফড়নিস | birth_date         =  | birth_place        = মুম্বই, মহারাষ্ট্র, ভারত | death_date         =   | death_place        = মুম্বই, মহারাষ্ট্র, ভারত | nationality = ভারতীয় | years_active = ১৯৯৭–২০২৩ | other_names =  | known_for = সি.আই.ডি. | occupation = অভিনেতা, কৌতুকাভিনেতা, লেখক }} দীনেশ ফড়নিস (; ২ নভেম্বর ১৯৬৬ – ৫ ডিসেম্বর ২০২৩) ছিলেন একজন ভারতীয় টেলিভিশন অভিনেতা। তিনি সনি টিভি'র জনপ্রিয় গোয়েন্দা ধারাবাহিক সি.আই.ডি.-তে ফ্রেডরিকস/ফ্রেডি  চরিত্রে অভিনয় করতেন। অভিনয়ের পাশাপাশি তিনি সি.আই.ডি.র কিছু পর্বের গল্প রচনা করেছেন। এছাড়া তিনি বলিউডের কয়েকটি চলচ্চিত্রে অভিনয় করেছেন। চলচ্চিত্রে অভিনয়ের পাশাপাশি তিনি একটি মারাঠি চলচ্চিত্রের কাহিনীও লিখেছেন। মুম্বইয়ের পূর্ব বারিভালির শান্তিভানে বাস করতেন তিনি। তিনি ৫ ডিসেম্বর ২০২৩ তারিখে লিভার ক্ষতিগ্রস্ত হওয়ার কারণে মারা যান।   প্রারম্ভিক জীবন  ফড়নিস ভারতের মহারাষ্ট্রের মুম্বই (তৎকালীন বোম্বে) শহরে  ২রা নভেম্বর ১৯৬৬ সালে জন্মগ্রহণ করেন। স্কুলে থাকতেই তিনি অভিনয়ের প্রেমে পড়েছিলেন। তিনি বিভিন্ন মঞ্চাভিনয়ের মাধ্যমে তার অভিনয় দক্ষতার বিকাশ ঘটিয়েছিলেন এবং উৎসাহের সাথে থিয়েটার প্রযোজনার সাথে জড়িত ছিলেন। স্কুলের পড়াশোনা শেষ করে তিনি তার সহজাত প্রতিভা, মনোবল এবং প্রতিশ্রুতি দিয়ে পূর্ণ-সময়ের চাকরি হিসেবে অভিনয়-কে বেছে নিয়েছিলেন।   কর্মজীবন  ফড়নিস ১৯৯০ এর দশকে তার অভিনয় জীবন শুরু করেন। তিনি সনি টিভি'র জনপ্রিয় গোয়েন্দা ধারাবাহিক সি.আই.ডি.-তে পুলিশ অফিসার ইন্সপেক্টর ফ্রেডরিকস/ফ্রেডি চরিত্রের জন্য অডিশন দিয়ে অভিনয়ের সুযোগ পান। ধারাবাহিকটি ১৯৯৮ সালে আত্মপ্রকাশ করেছিল, এবং ফড়নিসের চরিত্রটি হাস্যরসের জন্য সুপরিচিত এবং আইকনিক হয়ে ওঠে। ২০১৮ সালে শেষ না হওয়া পর্যন্ত অনুষ্ঠানটি ভক্তদের মধ্যে জনপ্রিয় ছিল।সি.আই.ডি. ছাড়াও, ফড়নিস সরফরোশ সহ বেশ কয়েকটি চলচ্চিত্রের অংশ ছিলেন। তিনি আদালত এবং তারক মেহতা কা উল্টা চশমা-এর মতো টিভি অনুষ্ঠানেও অভিনয় করেছেন।   ব্যক্তিগত জীবন  ফড়নিস নয়না-কে বিয়ে করেন। তাদের তনু নামে একটি কন্যাসন্তান আছে। সি.আই.ডি. শেষ হওয়ার পর তিনি সহ-অভিনেতা শিবাজী সতম, দয়ানন্দ শেট্টি, নরেন্দ্র গুপ্তা, আদিত্য শ্রীবাস্তব এবং বাকিদের সাথে নিয়মিত যোগাযোগে ছিলেন।   মৃত্যু  ফড়নিসকে ১লা ডিসেম্বর ২০২৩-এ হাসপাতালে ভর্তি করা হয়েছিল। প্রাথমিকভাবে তার অসুস্থতাকে হার্ট অ্যাটাক হিসাবে রিপোর্ট করা হয়েছিল, কিন্তু তার সি.আই.ডি সহ-অভিনেতা দয়ানন্দ শেট্টি বলেছিলেন যে তিনি লিভারের ক্ষতিতে ভুগছিলেন। প্রথমে তার অবস্থা আশঙ্কাজনক হলে ভেন্টিলেটরে থাকা সত্ত্বেও উন্নতি হয়নি। তিনি ৫ ডিসেম্বর ২০২৩ দিবাগত-রাত ১২:০৮-এ ৫৭ বছর বয়সে মারা যান। সি.আই.ডি.'' থেকে তার সহ-অভিনেতা এবং অসংখ্য অনুরাগীরা তাকে সোশ্যাল মিডিয়াতে শ্রদ্ধা জানিয়েছেন।   চলচ্চিত্র তালিকা  বছরচলচ্চিত্রচরিত্র১৯৯৯সরফরোশইন্সপেক্টর ২০০০মেলা'মেলা দিলোঁ কা' গানে বিশেষ উপস্থিতি২০০১অফিসারইন্সপেক্টর    টেলিভিশন  বছরঅনুষ্ঠানচরিত্রটীকা১৯৯৮–২০১৮সি.আই.ডি.ইন্সপেক্টর ফ্রেডরিকস২০০৪–২০০৬সি.আই.ডি. স্পেশাল ব্যুরোইন্সপেক্টর ফ্রেডরিকস২০০৬জিনা ইসি কা নাম হ্যায়অতিথি চরিত্রে২০১২আদালতইন্সপেক্টর ফ্রেডরিকসপর্বভিত্তিক উপস্থিতি২০১৪তারক মেহতা কা উল্টা চশমাইন্সপেক্টর ফ্রেডরিকসপর্বভিত্তিক উপস্থিতি   তথ্যসূত্র    বহিঃসংযোগ     বিষয়শ্রেণী:১৯৬৬-এ জন্ম বিষয়শ্রেণী:২০২৩-এ মৃত্যু বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:মারাঠি ব্যক্তি
গাভা গ্রাম  অপসরণ। -- যুদ্ধমন্ত্রী আলাপ ২৩:৫৭, ৩ জানুয়ারি ২০১৪ (ইউটিসি)   ([&action=delete}} delete]) – (View AfD)(লগ দেখুন) বর্ননায় গ্রামটি তেমন উল্লেখযোগ্য মনে হয়নি। বর্ননাতে যা বলা হয়েছে বাংলাদেশের প্রায় সকল গ্রামের চিত্র একই। যুদ্ধমন্ত্রী (আলাপ) ০৭:৫২, ৩ ডিসেম্বর ২০১৩ (ইউটিসি)  বোধিসত্ত্ব (আলাপ) ০৮:২০, ৩ ডিসেম্বর ২০১৩ (ইউটিসি)   ১৯৩১ সালে মহান নেতা সুভাষচন্দ্র বসু গাভা গ্রামে এসেছিলেন। বাংলাদেশের প্রায় সব গ্রামই প্রাকৃতিক সৌন্দর্যের দিক থেকে প্রায় একই রকম, কিন্তু সব গ্রামের ইতিহাস গাভা গ্রামের মত নয়। এছাড়া এই গ্রামে ১৬২০-১৬২৫ সালের দিকে দূর্গাপূজা করা হত। বাংলাদেশের খুব কমই এমন গ্রাম রয়েছে, যার ইতিহাস এত প্রাচীন। ঐতিহাসিক দিক দিয়েই এই গ্রাম বাংলাদেশের আর দশটি গ্রামের চেয়ে ভিন্ন। অংকন (আলাপ)০৮:৪০, ৩ ডিসেম্বর ২০১৩ (ইউটিসি) তথ্যসূত্র যাচাইযোগ্য নয়, এছাড়াও পৃষ্ঠা নম্বর ও অন্যান্য বিষয় বাদ পড়েছে।  নিবন্ধে যে তথ্যসূত্র রয়েছে তা স্কুল সম্বন্ধে গ্রাম সম্বন্ধে নয়। উল্লেখযোগ্য তথ্যসূত্রসহ যুক্তিযুক্ত কোন কারণ দেখাতে না পারলে আমি অপসারনের পক্ষে। -- যুদ্ধমন্ত্রী আলাপ ১০:৩০, ৩ ডিসেম্বর ২০১৩ (ইউটিসি)
ব্যবহার   {{তথ্যছক ক্রিকেট মৌসুম | মৌসুমের_নাম = <!-- যদি মৌসুমের নাম এবং পাতার নাম একই হয় তাহলে এটি খালি রাখুন --> | বছর =  | বছরর =  | অন্যান্য_শিরোনাম =  | চিত্র =  | আকার =  | আল্ট =  | বিবরণ = | প্রতিযোগিতা১ =   | বিজয়ী১ =  | রানার্সআপ১ =  | রান১ =  | উইকেট১ =  | প্রতিযোগিতা২ =   | বিজয়ী২ =  | রানার্সআপ২ =  | রান২ =  | উইকেট২ =  | প্রতিযোগিতা৩ =   | বিজয়ী৩ =  | রানার্সআপ৩ =  | রান৩ =  | উইকেট৩ =  | প্রতিযোগিতা৪ =   | বিজয়ী৪ =  | রানার্সআপ৪ =  | রান৪ =  | উইকেট৪ =  | প্রতিযোগিতা৫ =   | বিজয়ী৫ =  | রানার্সআপ৫ =  | রান৫ =  | উইকেট৫ =  | প্রতিযোগিতা৬ =   | বিজয়ী৬ =  | রানার্সআপ৬ =  | রান৬ =  | উইকেট৬ =  | প্রতিযোগিতা৭ =   | বিজয়ী৭ =  | রানার্সআপ৭ =  | রান৭ =  | উইকেট৭ =  | প্রতিযোগিতা৮ =   | বিজয়ী৮ =  | রানার্সআপ৮ =  | রান৮ =  | উইকেট৮ =  | পিসিএ = <!-- পিসিএ বর্ষসেরা খেলোয়াড় --> | উইজডেন = <!-- পাঁচজন উইজডেন বর্ষসেরা ক্রিকেটার, <br /> দিয়ে আলাদা করুন --> | পূর্ববর্তীমৌসুম =  | পরবর্তীমৌসুম =  }}  {{তথ্যছক ক্রিকেট মৌসুম | মৌসুমের_নাম = ইংলিশ ক্রিকেট মৌসুম | বছর = ২০০৯ | অন্যান্য_শিরোনাম =  | চিত্র = No image.svg | আকার = 200px | আল্ট = খালি ছবি | বিবরণ =  | প্রতিযোগিতা১ = [[কাউন্টি চ্যাম্পিয়নশিপ]] | বিজয়ী১ = [[ডারহাম কাউন্টি ক্রিকেট ক্লাব|ডারহাম]] | রানার্সআপ১ = [[নটিংহ্যামশায়ার কাউন্টি ক্রিকেট ক্লাব|নটিংহ্যামশায়ার]] | রান১ = [[মার্কাস ট্রেসকোথিক]] (১,৮১৭) | উইকেট১ = [[দানিশ কানেরিয়া]] (৭৫) | প্রতিযোগিতা২ = [[ফ্রেন্ডস প্রভিডেন্ট ট্রফি]] | বিজয়ী২ = [[হ্যাম্পশায়ার কাউন্টি ক্রিকেট ক্লাব|হ্যাম্পশায়ার হাক্স]] | রানার্সআপ২ = [[সাসেক্স কাউন্টি ক্রিকেট ক্লাব|সাসেক্স সার্ক্স]] | রান২ = [[এড জয়েস]] (৫৪৬) | উইকেট২ = [[ক্রিস শোফিল্ড]] (২০) | প্রতিযোগিতা৩ = [[প্রো৪০|ন্যাটওয়েস্ট প্রো৪০]] | বিজয়ী৩ = [[সাসেক্স কাউন্টি ক্রিকেট ক্লাব|সাসেক্স সার্ক্স]] | রানার্সআপ৩ = [[সমারসেট কাউন্টি ক্রিকেট ক্লাব|সমারসেট সেবার্স]] | রান৩ = [[নিক কম্পটন]] (৪৫৮) | উইকেট৩ = [[বেন ফিলিপস (ক্রিকেটার)|বেন ফিলিপস]] (১৪) | প্রতিযোগিতা৪ = [[টি২০ ব্লাস্ট]] | বিজয়ী৪ = [[সাসেক্স কাউন্টি ক্রিকেট ক্লাব|সাসেক্স সার্ক্স]] | রানার্সআপ৪ = [[সমারসেট কাউন্টি ক্রিকেট ক্লাব|সমারসেট সেবার্স]] | রান৪ = [[জোনাথন ট্রট]] (৫২৫) | উইকেট৪ = [[আলফোনসো টমাস]] (১৮) | পিসিএ = [[মার্কাস ট্রেসকোথিক]] | উইজডেন = [[স্টুয়ার্ট ব্রড]]<br />[[মাইকেল ক্লার্ক]]<br />[[গ্রাহাম অনিয়ন্স]]<br />[[ম্যাট প্রায়র]]<br />[[গ্রেম সোয়ান]] | পূর্ববর্তীমৌসুম = [[২০০৮ ইংলিশ ক্রিকেট মৌসুম|২০০৮]] | পরবর্তীমৌসুম = [[২০১০ ইংলিশ ক্রিকেট মৌসুম|২০১০]] }}
This template indicates that the article cites sufficient references, but only cites some of them inline with <code><ref...>...</ref></code> footnote markup, while others remain in a references list.   Usage   To add this template to an article, copy and paste:   or    Both options result in the same output.  An optional unnamed parameter:  will change the word "article" in "This article...", e.g.  or .  When used this way, the template cannot be placed in the "References" section.  This template will add the article to :Category:Articles lacking in-text citations.   Redirects    See also    – for articles with sufficient sources but no in-text citations   – for articles with insufficient sources    – for articles with no sources at all  Wikipedia:Footnotes  Wikipedia:Citing sources  Wikipedia:Citation templates  Wikipedia:Template messages/Cleanup  pl:Szablon:Więcej przypisów en:Template:Morefootnotes